ai4bharat/Pralekha huggingface dataset:
ప్రధాన మంత్రి కార్యాలయం
నారీ శక్తి వందన్అధినియమ్ ను సమర్థిస్తూ వోటువేసిన రాజ్య సభ ఎంపీ లు అందరికి ధన్యవాదాలు తెలిపిన ప్రధాన మంత్రి
నారీ శక్తి వందన్ అధినియమ్ ను సమర్థిస్తూ వోటుల ను వేసినటువంటి రాజ్య సభ ఎంపీ లు అందరికి ధన్యవాదాల ను ప్రధాన మంత్రి శ్రీ నరేంద్ర మోదీ తెలియజేశారు. మన దేశం యొక్క ప్రజాస్వామ్య యాత్ర లో ఇది ఒక నిర్ణాయక క్షణం అని ఆయన అభివర్ణించారు. దేశం లో 140 కోట్ల మంది పౌరుల కు అభినందనల ను ఆయన వ్యక్తం చేశారు.
ఇది ఒక శాసనం మాత్రమే కాదు, ఇది మన దేశాన్ని రూపొందించినటువంటి అసంఖ్యక మహిళల ను సమ్మానించుకోవడం. అంతేకాక, ఇది వారి యొక్క అభిప్రాయాలను మరింత ప్రభావవంతమైన రీతి న ఆలకించడానికి పూచీ పడే వచనబద్ధత ను ప్రకటించినటువంటి ఒక చరిత్రాత్మకమైనటువంటి చర్య గా కూడా ను ఉంది అని ఆయన స్పష్టం చేశారు.
ప్రధాన మంత్రి ఎక్స్ మాధ్యం లో
‘‘మన దేశం యొక్క ప్రజాస్వామ్య యాత్ర లో ఒక నిర్ణాయక క్షణమిది. 140 కోట్ల మంది భారతీయుల కు అభినందన లు.
నారీ శక్తి వందన్ అధినియమ్ కై వోటు వేసిన రాజ్య సభ ఎంపీలు అందరి కి నేను ధన్యవాదాల ను తెలియజేస్తున్నాను. ఈ విధమైనటువంటి ఏకగ్రీవ సమర్థన నిజంగా సంతోషదాయకమైంది.
నారీ శక్తి వందన్ అధినియమ్ పార్లమెంటు లో ఆమోదం పొందడం తో పాటు గా, మనం భారతదేశం లో మహిళల కు బలమైన ప్రాతినిధ్యం మరియు సశక్తీకరణ సంబంధి యుగాని కి నాంది పలుకుతున్నాం. ఇది ఒక శాసనం మాత్రమే కాదు; ఇది మన దేశాన్ని ముందుకు తీసుకుపోయినటువంటి మరియు భారతదేశాన్ని సుదృఢమైంది గాను సమృద్ధమైంది గాను చేయడం లో తోడ్పడ్డ అసంఖ్యక మహిళల కు సమ్మానించుకోవడం కూడాను అని చెప్పాలి.
మనం ఈ రోజు న సంబురాల ను జరుపుకొంటూ ఉన్న తరుణం లో మనకు మన దేశం లో మహిళలు అందరి యొక్క శక్తి, సాహసం మరియు అజేయమైనటువంటి భావన లు గుర్తు కు వస్తున్నాయి. వారి అభిప్రాయాల ను మరింత ప్రభావవంతం అయిన రీతి న ఆలకించేందుకు పూచీ పడే నిబద్ధత యే ఈ చరిత్రాత్మకమైనటువంటి చర్య అని చెప్పాలి.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 కారణంగా ఉత్పన్నమైన సామాజిక కళంకాల పరిష్కారం
కొవిడ్ వల్ల ఉత్పన్నమైన సామాజిక కళంకాలతోపాటు, కొవిడ్ రోగులు, కొవిడ్ సంబంధిత కార్యక్రమాల్లో వైద్య సిబ్బంది ఎదుర్కొన్న వివక్షను పరిష్కరించడం, కేంద్ర ప్రభుత్వం చేపట్టిన కొవిడ్-19 సమాచార వ్యూహంలోని ప్రధానాంశం. కీలక అభివృద్ధి భాగస్వాముల సాయంతో, కళంక వ్యతిరేక కార్యక్రమాన్ని కేంద్ర ఆరోగ్య, కుటుంబ సంక్షేమ మంత్రిత్వ శాఖ ప్రారంభించింది. దీనిలో భాగంగా ఈ క్రింది చర్యలు చేపట్టింది.
1. కళంకాలు, వివక్షపై ముందస్తుగా నమోదు చేసిన చరవాణి సందేశాలను 12 లక్షల మంది ఆశా కార్యకర్తలు, ఏఎన్ఎంలకు మంత్రిత్వ శాఖ పంపింది.
2. వైద్య సిబ్బంది చేసే సేవలపై స్ఫూర్తిదాయక కథనాలను వెబ్సైట్, దూరదర్శన్, రేడియో, భాగస్వామ్య ఏజెన్సీల ద్వారా ప్రసారం చేసింది.
3. మీడియా, కమ్యూనిటీ రేడియో, యువత, స్వచ్ఛంద సేవకులు, సామాజిక ఆరోగ్య కార్యకర్తలకు సందేశాలు అందేలా చేసింది.
4. కొవిడ్ సంబంధిత వివక్ష తగదని చాటే అనేక శ్రవణ, దృశ్య, సమాచార మార్గదర్శినులు, సామాజిక మాధ్యమ సందేశాలను రూపొందించి, మంత్రిత్వ శాఖ వెబ్సైట్లో, సామాజిక మాధ్యమ ఖాతాల్లో ఉంచింది. వాటినే రాష్ట్ర ప్రభుత్వ నెట్వర్కుల ద్వారా ప్రజల్లోకి పంపింది.
5. కొవిడ్ రోగుల ఇళ్ల బయట ఎలాంటి పత్రాలు లేదా సూచికలు ఏర్పాటు చేయవద్దని మంత్రిత్వ శాఖ సూచించింది.
కొవిడ్-19 నేపథ్యంలో, అంటువ్యాధుల  అత్యవసర ఆదేశం-2020ని, గతేడాది ఏప్రిల్ 22న కేంద్రం తీసుకొచ్చింది.
తర్వాత, అది పార్లమెంటులో ఆమోదం పొంది, సెప్టెంబర్ 29న అమల్లోకి వచ్చింది. వైద్య సిబ్బందిని వివక్షకు గురిచేసి, వారి జీవనం, పని పరిస్థితులపై ప్రభావం చూపి, విధులకు హాజరవకుండా ఆటంకం కలిగించేలా ప్రవర్తించినవారిపై ఈ చట్టం ప్రకారం చర్యలు తీసుకునేలా ఈ సవరణ చేస్తుంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ప్రధాన మంత్రి కార్యాలయం
కోవిడ్-19 పై పోరాటాని కి 3,100 కోట్ల రూపాయల ను కేటాయించిన పిఎమ్ కేర్స్ ఫండ్ ట్రస్ట్
కోవిడ్-19 పై పోరాటాని కి 3,100 కోట్ల రూపాయల ను కేటాయించాలని పిఎం కేర్స్  ఫండ్ ట్రస్ట్ ఈ రోజు న నిర్ణయించింది. ఆ 3,100 కోట్ల రూపాయల లో, సుమారు 2,000 కోట్ల రూపాయల మొత్తాన్ని వెంటిలేటర్ ల కొనుగోలు కు ప్రత్యేకించనున్నారు; 1,000 కోట్ల రూపాయల ను వలస కార్మికుల సంరక్షణ కు మరియు 100 కోట్ల రూపాయల ను టీకామందు అభివృద్ధి కార్యకలాపాల కు సాయపడటానికి ఇవ్వడం జరుగుతుంది.
 నాయకత్వం లో ఈ ట్రస్టు ను 2020వ సంవత్సరం మార్చి నెల 27వ తేదీ నాడు ఏర్పాటు చేయడమైంది. దీని లో రక్షణ మంత్రి, దేశీయ వ్యవహారాల శాఖ మంత్రి, ఆర్థిక శాఖ మంత్రులు అధికార రీత్యా ఇతర సభ్యులు గా వ్యవహరిస్తారు. ప్రధాన మంత్రి ఈ ప్యాకేజి ని ప్రకటిస్తూ, కోవిడ్-19 తో భారతదేశం సాగిస్తున్న పోరాటాని కి సాయపడేటటువంటి పిఎమ్ కేర్స్ ఫండ్ కు ఉదారం గా చందాల ను అందిస్తున్నందుకు గాను దాతలందరి కి ధన్యవాదాలు పలికారు.
అ) 50,000 వెంటిలేటర్ లు
దేశవ్యాప్తం గా కోవిడ్-19 కేసుల ను దీటు గా ఎదుర్కోవడం కోసం ఉద్దేశించిన మౌలిక సదుపాయాల కల్పన ను వృద్ధి చేయటం కోసం, 50,000 ‘మేడ్- ఇన్- ఇండియా’ వాయు ప్రసరణ వ్యవస్థల ను పిఎమ్ కేర్స్ ఫండ్ నుండి దాదాపు 2,000 కోట్ల రూపాయల ను వెచ్చించడం ద్వారా కొనుగోలు చేయనున్నారు. ఈ వెంటిలేటర్ లను సంక్లిష్ట దశ కు చేరుకొన్న కోవిడ్-19 బాధితుల కు మెరుగైన చికిత్స ను అందించడం కోసం అన్ని రాష్ట్రాలు/ కేంద్రపాలిత ప్రాంతాల లోని ప్రభుత్వ ఆసుపత్రుల కు ఇవ్వడం జరుగుతుంది.
ఆ) వలస కార్మికుల కోసం సహాయక చర్యలు
వలస కార్మికుల కోసం మరియు పేదల కోసం ఇప్పటికే అమలుపరుస్తున్నటువంటి సంక్షేమ చర్యల ను మరింత పటిష్ఠం చేయడం కోసం రాష్ట్రాల కు/ కేంద్రపాలిత ప్రాంతాల కు పిఎమ్ కేర్స్ ఫండ్ నుండి ఏక మొత్తం సహాయం గా 1,000 కోట్ల రూపాయల ను అందిస్తారు. ఈ మొత్తాన్ని వలస కార్మికుల కు బస, ఆహారం సరఫరా, వైద్య చికిత్స మరియు రవాణా ఏర్పాట్ల నిమిత్తం ప్రస్తుతం జరుగుతున్నటువంటి ప్రయత్నాల ను మరింత గా బల పరచడానికి గాను జిల్లా కలెక్టర్ లు/ మ్యూనిసిపల్ కమిశనర్ ల కు అందించడం కోసం రాష్ట్ర ప్రభుత్వాల కు/ కేంద్రపాలిత ప్రాంతాల కు ఇవ్వనున్నారు. ఈ ధన రాశి ని.. రాష్ట్రాలు/ కేంద్రపాలిత ప్రాంతాల వారీ గా
 2011 జనాభా లెక్క ల ఆధారం గా రాష్ట్రం/ కేంద్రపాలిత ప్రాంతం జన సంఖ్య- 50 శాతం వెయిటేజి,  కోవిడ్-19 పాజిటివ్ కేసుల లో ఇంతవరకు నమోదు అయిన సంఖ్య- 40 శాతం వెయిటేజి మరియు  అన్ని రాష్ట్రాలు/ కేంద్రపాలిత ప్రాంతాల కు సమాన భాగం  ల ఆధారం గా.. విడుదల చేయడం జరుగుతుంది. తద్ద్వారా అన్ని రాష్ట్రాల కోసం మౌలికం గా కనీస ధన రాశి ని సమకూర్చేందుకు వీలు ఏర్పడుతుంది. ఈ డబ్బుల ను జిల్లా కలెక్టర్/ జిల్లా మెజిస్ట్రేట్/ మ్యూనిసిపల్ కమిశనర్ లకు సంబంధిత రాష్ట్రాలు/ కేంద్రపాలిత ప్రాంతాల యొక్క స్టేట్ డిజాస్టర్ రిలీఫ్ కమిశనర్ ద్వారా విడుదల చేయడం జరుగుతుంది.
ఇ) టీకామందు అభివృద్ధి
కోవిడ్-19 ని ఎదిరించి పోరాడటాని కి మిగతా అన్నిటి కంటే టీకామందు యొక్క అవసరం ఎంతయినా ఉంది. మరి అటువంటి అత్యాధునికమైన వ్యాక్సిన్ ను అభివృద్ధిపరచే పని లో భారతదేశంలోని విద్యాసంస్థ లు, స్టార్ట్- అప్ లు మరియు పరిశ్రమ కలిసికట్టుగా తలమునకలు అయ్యాయి. కోవిడ్-19 టీకామందు యొక్క రూప రచన లో, కోవిడ్-19 టీకామందు యొక్క అభివృద్ధి లో కృషి చేస్తున్న వారి కి సాయపడటానికి గాను 100 కోట్ల రూపాయల మొత్తాన్ని పిఎమ్ కేర్స్ ఫండ్ నుండి ఇవ్వడం జరుగుతుంది. తద్ద్వారా టీకా మందు అభివృద్ధి ప్రక్రియ కు ఉత్ప్రేరకం రూపం లో దోహద పడినట్లు కాగలదు. ఈ నిధుల ను ప్రిన్సిపల్ సైంటిఫిక్ అడ్వయిజర్ పర్యవేక్షణ లో ఉపయోగిస్తారు.
ఆరోగ్య, కుటుంబ సంక్షేమ మంత్రిత్వ శాఖ
యాంటీమైక్రోబియల్ ప్రతిరోధకతను పరిష్కరించేందుకు తీసుకున్న చర్యలు
యాంటీ మైక్రోబియల్  ప్రతిరోధక శక్తి అనేది వ్యక్తులకు, ఆరోగ్య సంరక్షణ వ్యవస్థలకూ కూడా గణనీయమైన పరిణామాలతో కూడిన బహుముఖీయ సమస్య. భారతదేశంలో, ముఖ్యంగా 30 తృతీయ శ్రేణి ఆసుపత్రులలో మానవ ఆరోగ్యానికి పరిమితమైన, వైద్యపరంగాను ముఖ్యమైన బ్యాక్టీరియా, శిలీంధ్రాల యాంటీ మైక్రోబియల్  ప్రతిరోధక శక్తి పోకడలు, నమూనాను గ్రహించేందుకు 2013లో ఎఎంఆర్ నిఘా, పరిశోధన నెట్వర్క్ ను ఐసిఎంఆర్ ఏర్పాటు చేసింది. దీనికి సంబంధించిన వార్షిక డాటాను, నివేదికలు ఐసిఎంఆర్ వెబ్సైట్లో ఐసిఎంఆర్ ప్రచురిస్తోంది .
అదనంగా, ఎఎంఆర్ నిరోధకతకు జాతీయ కార్యక్రమం కింద 2019, 2020కి సంబంధించి ఎఎంఆర్ నిఘా నివేదికలు, ఎఎంఆర్ పోకడలలో గణనీయమైన తేడాను చూపలేదు.
ఎఎంఆర్ సమస్యను పరిష్కరించేందుకు ఆరోగ్య, కుటుంబ సంక్షేమ శాఖ పలు చర్యలు తీసుకుంటోంది. అందులో కొన్ని చర్యలుః
ఎఎంఆర్ నియంత్రణపై జాతీయ కార్యక్రమాన్ని 12వ పంచవర్ష ప్రణాళిక 2012-17లో భాగంగా ప్రారంభించి, రోగ నియంత్రణ జాతీయ కేంద్రం  ద్వారా సమన్వయపరుస్తోంది. ఈ కార్యక్రమం కింద రాష్ట్ర వైద్య కళాశాలల ప్రయోగశాలల సామర్ధ్యాన్ని పెంపొందించడానికి జాతీయ ఎఎంఆర్ నిఘా నెట్వర్క్ను ఏర్పాటు చేశారు.
యాంటీమైక్రోబియల్ ప్రతిరోధకత పై జాతీయ కార్యాచరణ ప్రణాళిక  ను 19 ఏప్రిల్, 2017లో ప్రారంభించారు.
జాతీయ చికిత్సా మార్గదర్శకాలుః సంక్రమిత వ్యాధులలో యాంటీ మైక్రోబ్లను ఉపయోగించడంపై మార్గదర్శకాలను అభివృద్ధి చేశారు.
ఈ సమాచారాన్ని శుక్రవారం లోక్సభలో అడిగిన ఒక ప్రశ్నకు లిఖితపూర్వక సమాధానం ద్వారా కేంద్ర ఆరోగ్య, కుటుంబ సంక్షేమ శాఖ సహాయమంత్రి డాక్టర్ భార్తీ ప్రవీణ్ పవార్ వెల్లడించారు.
బొగ్గు మంత్రిత్వ శాఖ
కేంద్ర మంత్రి ప్రహ్లాద్జోషిని కలిసిన ఆస్గ్రేలియా ప్రతినిధివర్గం
కేంద్ర బొగ్గు,గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్జోషి, ఆస్ట్రేలియా మాజీ ప్రధానమంత్రి ,ఆస్ట్రేలియా ప్రత్యేక వాణఙజ్య దూత టోనీ అబాట్ నేతృత్వంలోని ఉన్నతస్థాయి ప్రతనిధివర్గంతో నిన్న చర్చలు జరిపారు. ఇండియా, ఆస్ట్రేలియాలమధ్య వాణిజ్య, ఆర్ధిక సంబంధాలను మరింత విస్తరింప చేసుకునే అంశాలను చర్చించేందుకు ఈ ప్రతినిధివర్గం మంత్రిని కలిసింది. ఇంధనరంగం, ఇండియా ఇంధన అవసరాలకు ఆస్ట్రేలియా వనరులను వినియోగించుకోవడం, ఇందుకు సంబంధించిన విధాన అజెండాపై వీరు చర్చించారు. ఆస్ట్రేలియా మాజీ ప్రధానమంత్రి అబూట్ వెంట ఆస్ట్రేలియా హైకమిషనర్ బారీ ఒ ఫారెల్ ఎ ఒ, ఆస్ట్రేలియా హైకమిషన్ ఎకనమిక్ కౌన్సెలర్ హుగ్ బాయ్లాన్ ఈ చర్చలలో వున్నారు.
ప్రస్తుత ప్రభుత్వం బొగ్గు రంగాన్ని ఓపెన్ అప్ చేసిన విషయాన్ని ప్రతినిధివర్గం దృష్టికి తెస్తూ, ఇండియాలో ప్రధాన ఇంధన వనరుగా బొగ్గుకు ఉన్న ప్రాధాన్యతను వారికి తెలిపారరు. దేశంలో బొగ్గు ఉత్పత్తికి మరింత ఊతం ఇచ్చేందుకు సరైన చర్యలు తీసుకుంటున్నట్టు చెప్పారు. ఉపరితల, భూగర్భ బొగ్గు గ్యాసిఫికేషన్,కోల్ బెడ్ మీథేన్ తదితరాలకు సంబంధించిన సాంకేతిక పరిజ్ఞానాన్ని అందించే విషయంలో పరస్పరం సహకరించుకోవాలని ఆస్ట్రేలియాను మంత్రి కోరారు.
ఇండియాలో ఇవి తయారీకి కీలక , వ్యూహాత్మక మినరల్స్కు ఒక ప్రధాన సోర్సుగా ఆస్ట్రేలియాకు ఉన్న ప్రాధాన్యతను కూడా మంత్రి తెలిపారు.
బొగ్గు మంత్రిత్వశాఖ కార్యదర్శి డాక్టర్ అనిల్ కుమార్ జైన్, గనుల శాఖ కార్యదర్శి శ్రీ అలోక్ టాండన్, ఇరు మంత్రిత్వశాఖలకు చెందిన ఇతర సీనియర్ అధికారులు ఈ చర్చలలో పాల్గొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆరోగ్యకరమైన జీవనాన్ని పెంపొందించడానికి ఫోర్టిఫైడ్ రైస్ బ్రాన్ ఆయిల్ను ఆవిష్కరించిన భారత ప్రభుత్వపు నాఫెడ్
- భవిష్యత్తులో దేశీయ వంట నూనెల వినియోగానికి గాను విదేశీ దిగుమతులపై ఆధారపడడాన్ని తగ్గించేందుకు ఇది దోహదం చేస్తుంది: కేంద్ర ఆహార, ప్రజా పంపిణీ శాఖ కార్యదర్శి శ్రీ సుధాన్షూ పాండే
- నాఫెడ్ ఫోర్టిఫైడ్ రైస్ బ్రాన్ ఆయిల్ దేశీయ వంట నూనెల తయారీదారులకు
మరిన్ని అవకాశాలను అందించి.. ప్రధానమంత్రి ఆత్మ నిర్భర్ భారత్ చొరవకు
ప్రేరణను అందిస్తుందిః శ్రీ సుధాన్షూ పాండే
కేంద్ర ఆహార, ప్రజా పంపిణీ శాఖల కార్యదర్శి శ్రీ సుధాన్షూ పాండే.. ఈ రోజు భారత ప్రభుత్వపు నేషనల్ అగ్రికల్చరల్ కో-ఆపరేటివ్ మార్కెటింగ్ ఫెడరేషన్ ఆఫ్ ఇండియా లిమిటెడ్ సంస్థ రూపొందించిన “ఫోర్టిఫైడ్ రైస్ బ్రాన్ ఆయిల్” వంట నూనెను ఆవిష్కరించారు. ఈ సందర్భంగా శ్రీ సుధాన్షూ పాండే మాట్లాడుతూ, నాఫెడ్ చేసిన ఈ ప్రయత్నం భవిష్యత్తులో దిగుమతి చేసుకొనే వంట నూనెలపై.. దేశ వినియోగం ఆధారపడటాన్ని గణనీయంగా తగ్గిస్తుందని వివరించారు. నాఫెడ్ ఫోర్టిఫైడ్ రైస్ బ్రాన్ ఆయిల్.. దేశీయంగా వంట నూనెల తయారీదారులకు మరిన్ని కొత్త అవకాశాలను కల్పిస్తుందని, ప్రధాన మంత్రి ఆత్మనిర్భర్ భారత్ చొరవకు కూడా ఉత్సాహాన్ని అందిస్తుందని వివరించారు.
ఈ ఫోర్టిఫైడ్ రైస్ బ్రాన్ నూనెను నాఫెడ్  విక్రయిస్తుంది. భారత ఆహార భద్రత మరియు ప్రమాణాల ప్రాధికారిక సంస్థ చీఫ్ ఎగ్జిక్యూటివ్ ఆఫీసర్ శ్రీ అరుణ్ సింఘాల్, నాఫెడ్ మేనేజింగ్ డైరెక్టర్ శ్రీ సంజీవ్ కుమార్ చద్ధా, ఫుడ్ కార్పొరేషన్ ఆఫ్ ఇండియా  ఛైర్మన్ & మేనేజింగ్ డైరెక్టర్ శ్రీ అతిష్ చంద్ర తదితరులు ఈ-ఆవిష్కరణ కార్యక్రమంలో పాల్గొన్నారు. ఈ సందర్భంగా ఎఫ్సీఐ సంస్థ సీఎండీ మాట్లాడుతూ బలవర్థకమైన వరి తౌడును
ఉత్పత్తి, మార్కెటింగ్ కోసం నాఫెడ్ మరియు ఎఫ్సీఐల మధ్య ఇటీవల ఒక అవగాహన ఒప్పందము కుదురినట్టుగా తెలిపారు. ఈ చొరవకు సంబంధించి, నాఫెడ్ మేనేజింగ్ డైరెక్టర్ శ్రీ సంజీవ్ కుమార్ చద్దా మాట్లాడుతూ తమ ఈ ప్రయత్నం నాఫెడ్ బ్రాండెడ్ హై క్వాలిటీ రైస్ బ్రాన్ ఆయిల్కు సులువుగా అందుబాటులోకి తెచ్చేలా దోహదం చేస్తుందని తెలిపారు. అంతేకాక ఇది దేశీయ వంట నూనెల పరిశ్రమకు కూడా తగిన తోడ్పాటును అందిస్తుందన్నారు.
బహుళ ఆహార ప్రయోజనాలు..
రైస్ బ్రాన్ ఆయిల్ బహుళ ఆరోగ్య ప్రయోజనాలను కలిగి ఉంటుంది. తక్కువ
ట్రాన్స్-ఫ్యాట్ కంటెంట్ కారణంగా కొలెస్ట్రాల్ స్థాయిని తగ్గించడంతో పాటుగా
అధిక మోనో అన్సాట్యూరెటెడ్ మరియు పాలీ అన్సాట్యూరెటెడ్ కొవ్వు పదార్థాల కారణంగా రైస్ బ్రాన్ ఆయిల్ బహుళ ఆరోగ్య ప్రయోజనాలను కలిగి ఉంటుంది.
అధిక మొత్తంలో విటమిన్-ఈ కలిగి ఉన్నందున.. ఇది క్యాన్సర్ ప్రమాదాన్ని తగ్గించడంలో ఒక బూస్టర్గా పని చేస్తుంది. ఈ నూనెను అమెరికన్ హార్ట్ అసోసియేషన్ మరియు వరల్డ్ హెల్త్ ఆర్గనైజేషన్  ఇతర వంట నూనెలకు ఉత్తమ ప్రత్యామ్నాయంగా సిఫార్సు చేశాయి. నాఫెడ్ నుండి వచ్చిన ఈ రైస్ బ్రాన్ ఆయిల్లో అదనపు పోషకాలు, ఇతర విటమిన్లు ఉండేలా తగిన
జాగ్రత్తలు తీసుకున్నారు. ఎఫ్ఎస్ఎస్ఏఐ ప్రకారం విటమిన్లు A మరియు D లకు సిఫార్సు చేసిన ఆహారంలో 25-30 శాతం నెరవేర్చడానికి బలవర్థకమైన నూనె సహాయపడుతుంది. నాఫెడ్ ఫోర్టిఫైడ్ రైస్ బ్రాన్ ఆయిల్ అన్ని నాఫెడ్ స్టోర్లలో మరియు వివిధ ఆన్లైన్ వేదికలపై లభిస్తుంది.
ఉప రాష్ట్రపతి సచివాలయం
మువ్వన్నెల స్ఫూర్తిని క్షేత్రస్థాయికి చేర్చండి
• ఎంపీలు, కేంద్ర మంత్రులకు ఉపరాష్ట్రపతి సూచన
• జాతీయవాద భావనే మన దేశ అస్తిత్వం అనే విషయాన్ని ప్రతి ఒక్కరూ గుర్తుంచుకోవాలి
• ఎర్రకోట వద్ద జెండా ఊపి తిరంగా బైక్ ర్యాలీని ప్రారంభించిన ఉపరాష్ట్రపతి
భారత స్వాతంత్ర్య సంగ్రామం, తదనంతరం జాతి నిర్మాణంలోనూ మువ్వన్నెల జాతీయ పతాకం పోషించిన పాత్ర స్ఫూర్తిదాయకమని గౌరవ భారత ఉపరాష్ట్రపతి శ్రీ ముప్పవరపు వెంకయ్యనాయుడు పేర్కొన్నారు. భారతదేశ స్వాతంత్ర్య సిద్ధికి 75 ఏళ్లు పూర్తవుతున్న ప్రత్యేకమైన సందర్భంలో త్రివర్ణ పతాకం స్ఫూర్తిని క్షేత్రస్థాయిలోకి తీసుకెళ్లడంలో పార్లమెంటు సభ్యులు, కేంద్ర మంత్రులు సహా ప్రతి భారతీయుడు కృషిచేయాలని ఆయన పిలుపునిచ్చారు.
భారతదేశ అస్తిత్వంలో సంస్కృతి, సంప్రదాయాలతోపాటు జాతీయవాద భావన ఎంతో కీలకమన్న ఉపరాష్ట్రపతి, ఈ భావనను అనుక్షణం మనకు గుర్తుచేయడంలో మువ్వన్నెల పతాకం ప్రేరణాత్మకమని పేర్కొన్నారు. కుల, మత, ప్రాంతాలకు అతీతంగా భారతీయులమంతా ఒక్కటే అనే భావనను ముందుకు తీసుకెళ్లాలన్నారు.
బుధవారం ఢిల్లీలో ఎర్రకోట ప్రాంగణం నుంచి తిరంగా బైక్ ర్యాలీని జెండా ఊపి ప్రారంభించిన ఉపరాష్ట్రపతి అంతకుముందు బైక్ ర్యాలీకి వచ్చిన ఎంపీలు, ఎమ్మెల్యేలు, కేంద్రమంత్రులు, కార్యకర్తలనుద్దేశించి మాట్లాడుతూ.. కేంద్ర ప్రభుత్వం చేపట్టిన ‘హర్ ఘర్ తిరంగా’  కార్యక్రమాన్ని విజయవంతం చేయాల్సిన బాధ్యత ప్రతి భారతీయుడిపైనా ఉందన్నారు. ఈ సందర్భంగా నిబంధనలకు అనుగుణంగా త్రివర్ణ పతాకం గౌరవాన్ని కాపాడుతూ క్రమశిక్షణతో జెండా వందనం చేయాలని ఆయన సూచించారు. దేశ స్వాతంత్ర్యం కోసం, ఐక్యత కోసం తన, మన, ధన, ప్రాణత్యాగాలు చేసిన వారందరినీ గుర్తుచేసుకుని వారి త్యాగాల స్ఫూర్తితో నవభారత నిర్మాణంలో భాగస్వాములు కావాలని ఆయన సూచించారు. ముఖ్యంగా యువత మహనీయుల గురించి తెలుసుకోవాల్సిన అవసరాన్ని ఉపరాష్ట్రపతి నొక్కిచెప్పారు.
‘హర్ ఘర్ తిరంగా’ కార్యక్రమం సందర్భంగా సమాజంలో నెలకొన్న దురాచారాలను తరిమేయడంపైనా యువత దృష్టి సారించాలన్నారు. మహిళలకు సరైన గౌరవం కల్పించడంతోపాటు, దివ్యాంగులు, వెనుకబడిన వర్గాలకు చేయూతనందించినపుడే అందరినీ సమాజాభివృద్ధిలో భాగస్వాములు చేయగలమని ఉపరాష్ట్రపతి సూచించారు. సమృద్ధ భారత నిర్మాణానికి ప్రతి ఒక్కరూ చిత్తశుద్ధితో కృషిచేయాలన్నారు.
ఈ కార్యక్రమాన్ని విజవయంతం చేసే విషయంలో కేంద్ర సాంస్కృతిక మంత్రిత్వ శాఖ చేస్తున్న కృషిని ఉపరాష్ట్రపతి ప్రత్యేకంగా ప్రశంసించారు.
ఈ కార్యక్రమంలో కేంద్ర మంత్రులు శ్రీ ప్రహ్లాద్ జోషి, శ్రీ జి.కిషన్ రెడ్డి, శ్రీ పీయూష్ గోయల్, శ్రీ అనురాగ్ ఠాకూర్, శ్రీ గజేంద్ర షెకావత్, శ్రీ అర్జున్ రామ్ మేఘ్వాల్, పలువురు ఎంపీలు, ర్యాలీలో పాల్గొనేందుకు పెద్దసంఖ్యలో వచ్చిన ఔత్సాహికులు పాల్గొన్నారు
ప్రధాన మంత్రి కార్యాలయం
గుజరాత్లో తౌఁటే తుపాను ప్రభావిత ప్రాంతాలను విమానం నుంచి పరిశీలించిన ప్రధాన మంత్రి
రాష్ట్రవ్యాప్తంగా సహాయ కార్యక్రమాలపై ప్రధాని సమీక్ష;
గుజరాత్ ప్రజలకు ప్రధాన మంత్రి సంఘీభావం;
రాష్ట్రంలో తక్షణ ఉపశమన చర్యల కోసం
రూ.1,000 కోట్ల ఆర్థిక సహాయం ప్రకటించిన ప్రధాని;
రాష్ట్రంలో నష్టాలపై అంచనా కోసం కేంద్ర నుంచి అంతర-మంత్రిత్వ బృందం;
ప్రభావిత ప్రాంతాల్లో మౌలిక వసతుల పునరుద్ధరణ...
పునర్నిర్మాణానికి సాయంపై కేంద్ర ప్రభుత్వం హామీ;
గుజరాత్లో కోవిడ్-19 పరిస్థితిపైనా సమీక్షించిన ప్రధాన మంత్రి;
దేశవ్యాప్తంగా తౌఁటే తుపాను ప్రభావిత ప్రాంతాల్లో మృతుల కుటుంబాలకు
రూ.2 లక్షలు... తీవ్రంగా గాయపడినవారికి రూ.50,000 వంతున పరిహారం;
ప్రభావిత రాష్ట్రాల నుంచి నష్టంపై అంచనాలు కేంద్రానికి
అందిన మరుక్షణమే ఆర్థిక సహాయం చేస్తామని హామీ
‘తౌఁ టే’ తుపాను పరిణామాలను సమీక్షించేందుకు ప్రధాన మంత్రి శ్రీ నరేంద్ర మోదీ ఇవాళ గుజరాత్లో పర్యటించారు. ఈ సందర్భంగా తుపానువల్ల దెబ్బతిన్న గుజరాత్లోని ఉనా , జఫ్రాబాద్ , మహువా లతోపాటు డియ్యూ ప్రాంతాన్ని కూడా ఆయన విమానం నుంచి పరిశీలించారు. అటుపైన గుజరాత్, డియ్యూలలో చేపట్టిన సహాయ, పునరావాస కార్యక్రమాలపై అహ్మదాబాద్లో తన అధ్యక్షతన సమీక్ష సమావేశం నిర్వహించారు. ఈ సందర్భంగా గుజరాత్ రాష్ట్రంలో తక్షణ ఉపశమన చర్యల కోసం రూ.1,000 కోట్ల ఆర్థిక సహాయం అందజేస్తామని ప్రకటించారు. అంతేకాకుండా రాష్ట్రంలో తుపాను నష్టాలపై అంచనా కోసం కేంద్ర ప్రభుత్వం అంతర-మంత్రిత్వ బృందాన్ని పంపనుంది. ఈ బృందం పర్యటన అనంతరం సమర్పించే నివేదిక ఆధారంగా తదుపరి సహాయం అందజేస్తుంది.
ఈ కష్టకాలంలో ప్రజలకు ఉపశమనం దిశగా రాష్ట్ర ప్రభుత్వంతో కలసి కేంద్ర ప్రభుత్వం అన్నివిధాలా కృషి చేస్తుందని ప్రధానమంత్రి హామీ ఇచ్చారు. తుపాను ప్రభావిత ప్రాంతాల్లో మౌలిక సదుపాయాల పునరుద్ధరణ, పునర్నిర్మాణం కోసం అవకాశమున్న మేరకు అన్నిరకాల సహాయం అందిస్తామని చెప్పారు. ఈ పర్యటనలో భాగంగా రాష్ట్రంలో కోవిడ్ మహమ్మారి పరిస్థితిపైనా ఆయన సమీక్షించారు. రాష్ట్రంలో తీసుకున్న కోవిడ్ ప్రతిస్పందన చర్యల గురించి ప్రభుత్వాధికారులు ప్రధానమంత్రికి వివరించారు. దీనిపై ప్రధాని స్పందిస్తూ- నిరోధక చర్యలు కూడా చేపట్టాల్సిన అవసరాన్ని నొక్కిచెప్పారు. రాష్ట్రంలో ఆయన పర్యటించిన సందర్భంగా ముఖ్యమంత్రి విజయ్ రూపానీ, ఇతర ఉన్నతాధికారులు కూడా ప్రధాని వెంట ఉన్నారు.
దేశవ్యాప్తంగా తుపాను ప్రభావిత ప్రాంతాల్లో ఇక్కట్లపాలైన ప్రజలకు ప్రధానమంత్రి సంఘీభావం ప్రకటించారు. ఈ విపత్తు ఫలితంగా ఆప్తులను కోల్పోయిన కుటుంబాలకు ప్రగాఢ సంతాపం తెలిపారు. ఈ మేరకు కేరళ, కర్ణాటక, గోవా, మహారాష్ట్ర, గుజరాత్, రాజస్థాన్ రాష్ట్రాలుసహా కేంద్రపాలిత ప్రాంతాలైన దమన్-డియ్యూ, దాద్రా-నాగర్-హవేలీ ప్రాంతాల్లో మృతుల కుటుంబాలకు రూ.2 లక్షలు, తీవ్రంగా గాయపడినవారికి రూ.50,000 వంతున పరిహారం అందజేస్తామని ప్రకటించారు. తుపాను అనంతర పరిస్థితులను చక్కదిద్దడానికి రాష్ట్ర ప్రభుత్వంతో కలసి కేంద్రం తనవంతు కృషి చేస్తుందని ప్రధానమంత్రి చెప్పారు. తుపాను ప్రభావిత రాష్ట్రాలు నష్టాలపై తమ అంచనాలను నివేదించాక తక్షణ ఆర్థిక సహాయం అందజేస్తామని హామీ ఇచ్చారు.
విపత్తు నిర్వహణకు సంబంధించి మరింత శాస్త్రీయ అధ్యయనం దిశగా మన శ్రద్ధ కొనసాగాల్సి ఉందని ప్రధానమంత్రి అన్నారు. ప్రధానంగా అంతర్రాష్ట్ర సమన్వయం పెంపుపై మరింత ఎక్కువగా దృష్టి సారించాలని చెప్పారు. దీంతోపాటు ప్రభావిత ప్రాంతాల నుంచి ప్రజలను మరింత వేగంగా తరలించేందుకు అనువైన ఆధునిక సమాచార సాంకేతిక వినియోగానికి ప్రాధాన్యం ఇవ్వాల్సి ఉందన్నారు. ప్రస్తుత తుపాను బీభత్సంవల్ల ప్రభావితమైన అన్ని ప్రాంతాల్లోనూ ఇళ్లు, ప్రభుత్వ ఆస్తుల మరమ్మతుపై తక్షణమే చర్యలు చేపట్టాలని ఈ సందర్భంగా ఆయన పిలుపునిచ్చారు.
బొగ్గు మంత్రిత్వ శాఖ
పరిమిత దేశీయ లభ్యత కారణంగా కోకింగ్ కోల్ దిగుమతి
దేశంలో కోకింగ్ కోల్  పరిమితంగా అందుబాటులో ఉన్నందున, ఉక్కు పరిశ్రమ అవసరాలను నెరవేర్చేందుకు కోకింగ్ కోల్ను ఎక్కువగా దిగుమతి చేసుకోవడం జరుగుతోంది. ఉక్కు ఉత్పత్తిలో కోకింగ్ కోల్ ముఖ్యమైన వ్యయాంశంగా ఉన్నందున, కోకింగ్ కోల్ అంతర్జాతీయ ధరలు ఇటీల పెరిగిన క్రమంలో అది ఉక్కు ఉత్పాదన వ్యయ నిర్మితిని ప్రభావితం చేసింది. గత మూడేళ్ళల్లో దిగుమతి చేసుకున్న కోకింగ్ కోల్ వివరాలు దిగువన ఇవ్వడం జరిగిందిః-
సంవత్సరం దిగుమతి చేసుకున్న కోకింగ్ కోల్ 
2019-20 51.83
2020-21 51.19
2021- 22 57.16
భారత ఉక్కు మంత్రిత్వ శాఖ, రష్యన్ ఫెడరేషన్ ఇంధన మంత్రిత్వ శాఖ మధ్య ఉక్కు తయారీలో ఉపయోగించే కోకింగ్ కోల్ విషయంలో సహకారం కోసం అవగాహనా ఒప్పందంపై 14-10-2021న సంతకాలు జరిగాయి.
నూతన భౌగోళిక ప్రాంతాలను బహుముఖీయం చేసే ఉద్దేశ్యంతో, సెయిల్  కోకింగ్ కోల్ పారిశ్రామిక స్థాయి సరఫరా కోసం రష్యన్ మైనర్తో 24-08-2022న ఒప్పందం పై సంతకాలు చేసింది. ప్రస్తుతం సెయిల్ దీర్ఘకాలిక ఒప్పందాల కింద ఆస్ట్రేలియా, యునైటెడ్ నేషన్స్ ఆఫ్ అమెరికా , ఇండొనేషియా & మొజాంబిక్ నుంచి దిగుమతి రకం మెటలర్జికల్ బొగ్గును సేకరిస్తోంది. రాష్ట్రీయ ఇస్పాట్ నిగం లిమిటెడ్ (ఆర్ఐఎన్ఎల్_ కూడా ఆస్ట్రేలియా, కెనెడా, యుఎస్ఎ, ఇండొనేషియా, మొజాంబిక్లలోని వివిధ అంతర్జాతీయ సరఫరాదారులతో దీర్ఘకాలిక ఒప్పందాలు చేసుకుంది.
ఉక్కు పరిశ్రమలో డిఆర్ ప్లాంట్ సాంకేతిక ఆధారిత బొగ్గుతో పోలిస్తే దేశీయ నాన్ కోకింగ్ బొగ్గు వినియోగం పరిమితంగా ఉంది.
ఈ సమాచారాన్ని బొగ్గు, గనులు, పార్లమెంటరీ వ్యవహారాల మంత్రి శ్రీ ప్రహ్లాద్ జోషీ రాజ్యసభలో ఇచ్చిన లిఖిత సమాధానం ద్వారా సోమవారం వెల్లడించారు.
ప్రధాన మంత్రి కార్యాలయం
డబ్ల్యుహెచ్ఒ యొక్క డైరక్టర్ జనరల్ డాక్టర్ టెడ్రోస్ అధానోమ్ ఘెబ్రెయెసస్ కు భారతదేశం లో స్వాగతం పలికిన ప్రధాన మంత్రి
గుజరాత్ లోని గాంధీనగర్ లో జరుగనున్న డబ్ల్యుహెచ్ఒ గ్లోబల్ సమిట్ ఆన్ ట్రడిశనల్మెడిసిన్ లో పాలుపంచుకోనున్న డాక్టర్ టెడ్రోస్
ప్రపంచ ఆరోగ్య సంస్థ  యొక్క డైరక్టర్ జనరల్ డాక్టర్ శ్రీ టెడ్రోస్ అధానోమ్ ఘెబ్రెయెసస్ ను ప్రధాన మంత్రి శ్రీ నరేంద్ర మోదీ భారతదేశాని కి ఆహ్వానించారు. డాక్టర్ శ్రీ టెడ్రోస్ ఇదివరకు భారతదేశాన్ని సందర్శించిన సందర్భం లో శ్రీ నరేంద్ర మోదీ ఆయన కు ‘తులసి భాయి’ అనే పేరు ను పెట్టారు.
గుజరాత్ లోని గాంధీనగర్ లో 2023 ఆగస్టు 17 వ మరియు 18వ తేదీల లో జరుగనున్న డబ్ల్యుహెచ్ఒ గ్లోబల్ సమిట్ ఆన్ ట్రడిశనల్ మెడిసిన్ లో డాక్టర్ శ్రీ టెడ్రోస్ పాలుపంచుకోనున్నారు.
ఆయుష్ మంత్రిత్వ శాఖ ట్వీట్ లకు ప్రధాన మంత్రి సమాధానాన్ని ఇస్తూ -
‘‘నా మంచి మిత్రుడు తులసి భాయి గారు నవరాత్రి కోసమని చాలా చక్కగా సన్నద్ధుడు అవుతున్నారు. శ్రీ @DrTedros, భారతదేశానికి మీకు ఇదే స్వాగతం.’’ అని ఒక ట్వీట్ లో పేర్కొన్నారు.
రహదారి రవాణా, హైవేల మంత్రిత్వ శాఖ
రాజీమార్గంలో క్లెయిముల పరిష్కారానికి ఎన్హెచ్ఏఐ చర్యలు
మూడు స్వతంత్ర 'నిపుణుల సయోధ్య కమిటీలు' ఏర్పాటు
ఐదు సమావేశాల్లో, ఆరు నెలలలోపు వస్తున్న పరిష్కారాలు
ఇరువర్గాలకు అనుకూలంగా, వేగవంతంగా రాజీ ప్రక్రియ
కేసుల ద్వారా ఆగిపోయిన నగదును తిరిగి వాడుకలోకి తెచ్చే వీలు
ఏళ్ల తరబడి పేరుకుపోయిన క్లెయిముల పరిష్కారాన్ని వేగవంతం చేసి, అప్పుల భారాన్ని తగ్గించుకునేందుకు జాతీయ రహదారుల నిర్వహణ సంస్థ  గట్టిగా ప్రయత్నాలు ప్రారంభించింది. రాజీ ప్రయత్నాల కోసం మూడు స్వతంత్ర 'నిపుణుల సయోధ్య కమిటీలను'  ఏర్పాటు చేసింది. ఈ కమిటీల్లో ముగ్గురు చొప్పున సభ్యులు ఉంటారు. విశ్రాంత న్యాయాధికారులు, ప్రజా పరిపాలన, ఆర్థిక రంగానికి చెందిన సీనియర్ నిపుణులు ఈ కమిటీలో సభ్యులుగా ఉంటారు.
మధ్యవర్తిత్వ చట్టం 2015కు 2019లో చేసిన సవరణ ప్రకారం, మధ్యవర్తిత్వానికి చెందిన వివాదాలన్నీ 12-18 నెలల కాలంలో పరిష్కరించాలి. అయితే వివాదాలన్నీ వివిధ అంశాలతో ముడిపడి ఉన్నందున, 12 నెలల్లో పరిష్కారం చూపడం కష్టసాధ్యం. అదే సమయంలో.. సీసీఐఈ ద్వారా వివాదాలను చర్చల పద్ధతిలో వేగంగా, పారదర్శకంగా, స్నేహపూర్వకంగా పరిష్కరించుకునే భరోసా ఉంది. సీసీఐఈ ద్వారా ప్రతి కేసులో ఐదు చర్చా సమావేశాల్లో, ఆరు నెలల్లోపు రాజీ-పరిష్కాలను కనుగొన్నారు. అంతేకాక, 'మధ్యవర్తిత్వం, రాజీ  చట్టం' 2015 ప్రకారం.. ఇరువర్గాలకు అనుకూలంగా, వేగవంతంగా రాజీ ప్రక్రియ ఉంటుంది. న్యాయస్థానాలు ఇచ్చే తీర్పులు లేదా ఉత్తర్వులకు సమానమైన న్యాయ విలువ ఈ పరిష్కారాలకు ఉంటుంది.
ఇప్పటివరకు 108 కేసులను సీసీఐఈకి అప్పగించారు. రూ.13,349 కోట్ల విలువైన క్లెయిములను విజయవంతంగా రూ.3,743 కోట్లకు పరిష్కరించారు. అన్ని వివాదాలను రాజీమార్గంలో పరిష్కారించుకునేందుకు ఎన్హెచ్ఏఐ వేగంగా
(పనిచేస్తోంది. సుదీర్ఘకాలంపాటు కోర్టుల్లో నలుగుతున్న వివాదాల నుంచి ఇరువర్గాలకు విముక్తి కల్పించడంతోపాటు, కేసుల ద్వారా ఆగిపోయిన నగదును ప్రైవేటు రంగ పునరుజ్జీవనం కోసం తిరిగి వాడుకలోకి తెచ్చేందుకు ఇది వీలు కల్పిస్తుంది.
ఆయుష్
యోగ విద్యకు ప్రోత్సాహం
ప్రస్తుతం కేంద్ర స్థాయిలో యోగా విద్యకు నియంత్రణ లేదు. అయితే, మోరార్జీ దేశాయ్ జాతీయ యోగా సంస్థ , న్యూఢిల్లీ ఆయుష్ మంత్రిత్వ శాఖ పరిధిలోని ఒక స్వయంప్రతిపత్తి సంస్థ, వివిధ యోగా విద్యా కార్యక్రమాలను నిర్వహిస్తుంది. కార్యక్రమాల వివరాలు ఇలా ఉన్నాయి:
ఎండిఎన్ఐవై, న్యూ ఢిల్లీ నిర్వహిస్తున్న యోగ విద్యా కార్యక్రమాల వివరాలు
|
|
క్రమ సంఖ్య
|
|
కార్యక్రమం/కోర్సు
|
|
కార్యక్రమం/కోర్సు వ్యవధి
|
|
1.
|
|
ఎం.ఎస్సీ
|
|
2 సంవత్సరాలు
|
|
2.
|
|
బి.ఎస్సీ
|
|
3 సంవత్సరాలు
|
|
3.
|
|
పోస్ట్ గ్రాడ్యుయేట్ డిప్లొమా ఇన్ యోగా థెరపీ ఫర్ మెడికోస్, పారా మెడికోస్ 
|
|
1 సంవత్సరం
|
|
4.
|
|
యోగిక్ సైన్సెస్ లో డిప్లొమా 
|
|
1 సంవత్సరం
|
|
5.
|
|
యోగ ఫర్ వెల్నెస్ లో సర్టిఫికెట్ కోర్సు
|
|
6 నెలలు
|
|
6.
|
|
యోగా ఫర్ ప్రోటోకాల్ ఇన్స్ట్రక్టర్ లో సర్టిఫికెట్ కోర్సు
|
|
3 నెలలు
|
|
7.
|
|
యోగా సైన్స్ ఫర్ సర్టిఫికెట్ కోర్సు
|
|
4 నెలలు
ఇంకా, నేషనల్ కరిక్యులం ఫ్రేమ్వర్క్ , 2005 యోగాను ఆరోగ్యం మరియు శారీరక విద్యలో అంతర్భాగంగా సిఫార్సు చేసింది. ఆరోగ్యం మరియు శారీరక విద్య అనేది 1 వ తరగతి నుండి పదవ తరగతి వరకు తప్పనిసరి విషయం మరియు పదవ తరగతి నుండి పన్నెండవ తరగతి వరకు ఐచ్ఛికం. నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్  ఇప్పటికే ఆరోగ్యం మరియు శారీరక విద్యపై ఇంటిగ్రేటెడ్ సిలబీని మొదటి తరగతి నుండి పదవ తరగతి వరకు అభివృద్ధి చేసింది.
కేంద్ర సహాయ మంత్రి , శ్రీ కిరెన్ రిజిజు  ఈ రోజు రాజ్యసభలో లిఖితపూర్వక సమాధానంలో ఈ విషయాన్ని వెల్లడించారు.